Suruhanjaya Ketenteraan Pusat (China)

Suruhanjaya Ketenteraan Pusat (CMC) merujuk kepada organisasi pertahanan negara yang selari dengan Parti Komunis China dan Republik Rakyat China: Suruhanjaya Ketenteraan Pusat Parti Komunis China, sebuah  organ Parti dibawah Jawatankuasa Pusat CPC, dan Suruhanjaya Ketenteraan Pusat Republik Rakyat China, sebuah organ pusat negara dibawah Kongres Rakyat Kebangsaan, sebagai cabang tentera kerajaan nasional.

Perintah dan kawal Tentera Pembebasan Rakyat, Polis Bersenjata Rakyat dan Militia dilaksanakan atas nama CMC Negara, di selia oleh Jawatankuasa Tetap Kongres Rakyat Kebangsaan. CMC Negara secara nominal dianggap sebagai badan pembuat dasar tertinggi tentera dan pengerusinya, dipilih oleh Kongres Rakyat Kebangsaan, adalah panglima tertinggi angkatan tentera. Secara realitinya, perintah dan kawal PLA, bagaimanapun, masih dipegang oleh Suruhanjaya Ketenteraan Pusat Jawatankuasa Pusat Parti Komunis China—iaitu CMC Parti.

Kedua-kedua suruhanjaya mempunyai keanggotaan yang sama, oleh itu sebenarnya membentuk satu institusi serupa dibawah dua nama yang berlainan (dipanggil ), untuk melengkapkan sistem kerajaan negara dan parti. Kedua-dua suruhanjaya kini dipengerusikan oleh Xi Jinping, yang merupakan Setiausaha Agung Parti Komunis China merangkap pemimpin agung. Suruhanjaya 11-orang mengeluarkan arahan-arahan yang berkaitan dengan PLA, termasuk pelantikan pegawai kanan, penempatan pasukan dan perbelanjaan senjata. Hampir kesemua anggota adalah para jeneral kanan, tetapi jawatan yang paling penting selalunya dipegang oleh pemimpin parti paling kanan untuk memastikan kesetiaan mutlak angkatan tentera dan untuk memastikan kelangsungan hidup rejim. CMC mengawal lebih 6.8 juta anggota.

CMC ditempatkan di kawasan Kementerian Pertahanan ("Bangunan 1 Ogos") di barat Beijing.

Keanggotaan 
Pembentukan terkini Suruhanjaya Ketenteraan Pusat Parti Komunis telah ditentukan di Kongres Parti Ke-19 yang berlangsung pada Oktober 2017; suruhanjaya negara itu menunggu pengesahan di Kongres Rakyat Kebangsaan 2018.

 Pengerusi
 Xi Jinping, juga Setiausaha Agung Parti Komunis China, Presiden Republik Rakyat China, dan Pemimpin Kumpulan Utama CMC bagi Pertahanan Nasional dan Pembaharuan Tentera

 Naib Pengerusi (2)
  Jeneral Udara Xu Qiliang, Ahli Politburo Ke-19, Timbalan Eksekutif Pemimpin Kumpulan Utama CMC bagi Pertahanan Nasional dan Pembaharuan Tentera
  Jeneral Zhang Youxia, Ahli Politburo Ke-19, Timbalan Pemimpin Kumpulan Utama CMC bagi Pertahanan Nasional dan Pembaharuan Tentera

 Keanggotaan (4)
  Jeneral Wei Fenghe, Ahli Dewan Negara dan Menteri Pertahanan
  Jeneral Li Zuocheng, Ketua Staf Bersama
  Laksamana Miao Hua, Pengarah Jabatan Kerja Politik CMC
  Jeneral Zhang Shengmin, Setiausaha Jawatankuasa CMC bagi Pemeriksaan Tatatertib, juga Timbalan Setiausaha Suruhanjaya Pusat bagi Pemeriksaan Tatatertib CPC.

Organisasi 
Organisasi dalaman sebenar CMC sangat rahsia. Tetapi, sehingga tahun 2015 ia diketahui bahawa CMC terdiri daripada 5 jabatan utama. Jabatan Staf Bersama adalah pusat utama keseluruhan pemerintahan tentera China dan sistem kawalan, bertanggungjawab bagi tugas pentadbiran harian CMC. Pejabat Am memproses semua komunikasi dan dokumen CMC, menyelaras mesyuarat, dan menyampaikan perintah dan arahan kepada organ-organ subordinat yang lain.

Semasa pembaharuan tentera 2015, atas arahan Pengerusi Xi Jinping, 15 jabatan diwujudkan bagi menggantikan 5 institusi, yang dibubarkan. 15 jabatan tersebut adalah:
 Pejabat Am (办公厅)
 Jabatan Staf Bersama (联合参谋部)
 Jabatan Kerja Politik (政治工作部)
 Jabatan Sokongan Logistik (后勤保障部)
 Jabatan Pembangunan Kelengkapan (装备发展部)
 Jabatan Latihan dan Pentadbiran (训练管理部)
 Jabatan Kerahan Pertahanan Nasional (国防动员部)
 Jawatankuasa Pemeriksaan Tatatertib (纪律检查委员会)
 Jawatankuasa Hal Ehwal Politik dan Undang-Undang (政法委员会)
 Jawatankuasa Sains dan Teknologi (科学技术委员会)
 Pejabat Perancangan Strategik (战略规划办公室)
 Pejabat Pembaharuan dan Struktur Organisasi (改革和编制办公室)
 Pejabat Kerjasama Ketenteraan Antarabangsa (国际军事合作办公室)
 Pejabat Audit (审计署)
 Agensi bagi Pejabat Pentadbiran (机关事务管理总局)

Rujukan

Petikan

Sumber

Lihat juga 

 Pemimpin Parti Komunis China
 Pengerusi Suruhanjaya Ketenteraan Pusat
 Kementerian Pertahanan Republik Rakyat China
 Biro Keselamatan Pusat
 Pembaharuan ketenteraan 2015 Republik Rakyat China

Ketenteraan
Parti Komunis China
Suruhanjaya
Pertubuhan kerajaan di China
Tentera China
Majlis keselamatan negara